Κανονισμός (ΕΚ) αριθ. 1456/2003 της Επιτροπής

της 14ης Αυγούστου 2003

για τροποποίηση για 21η φορά του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν(1), όπως τροποποιήθηκε τελευταία από τον κανονισμό (ΕΚ) αριθ. 1184/2003 της Επιτροπής(2), και ιδίως το άρθρο 7 παράγραφος 1 πρώτη περίπτωση,

Εκτιμώντας τα ακόλουθα:

(1) Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.

(2) Στις 19 Ιουνίου και στις 12 Αυγούστου 2003, η επιτροπή κυρώσεων αποφάσισε να τροποποιήσει τον κατάλογο προσώπων, ομάδων και οντοτήτων που θα πρέπει να αφορά η δέσμευση κεφαλαίων και οικονομικών πόρων. Συνεπώς, το παράρτημα Ι πρέπει να τροποποιηθεί αναλόγως.

(3) Για να είναι τα μέτρα που προβλέπονται στον παρόντα κανονισμό αποτελεσματικά, ο παρών κανονισμός πρέπει να τεθεί σε ισχύ αμέσως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (EΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Αυγούστου 2003.

Για την Επιτροπή

Christopher Patten

Μέλος της Επιτροπής

(1) ΕΕ L 139 της 29.5.2002, σ. 9.

(2) ΕΕ L 165 της 3.7.2003, σ. 21.

ΠΑΡΑΡΤΗΜΑ

Το παράρτημα Ι του κανονισμού (EΚ) αριθ. 881/2002 τροποποιείται ως εξής:

1. Οι παρακάτω καταχωρίσεις προστίθενται στον κατάλογο υπό τον τίτλο "Φυσικά πρόσωπα":

"Shamil BASAYEV, αρχηγός ('amir') των ομάδων Riyadus-Salikhin Reconnaissance και Sabotage Battalion of Chechen Martyrs(1)".

2. Η καταχώριση "Zelimkhan Ahmedovic (Abdul-Muslimovich) YANDARBIEV. Τόπος γεννήσεως: χωριό Vydriha, περιοχή ανατολικού Καζακστάν, ΕΣΣΔ. Ημερομηνία γεννήσεως: 12 Σεπτεμβρίου 1952. Υπηκοότητα: Ρωσικής Ομοσπονδίας. Διαβατήριο: Ρωσικό διαβατήριο 43 αριθ. 1600453" στον τίτλο "Φυσικά πρόσωπα" αντικαθίσταται από τα εξής:

"Zelimkhan Ahmedovich (Abdul-Muslimovich) YANDARBIEV. Τόπος γεννήσεως: χωριό Vydriha, περιοχή ανατολικού Καζακστάν, ΕΣΣΔ. Ημερομηνία γεννήσεως: 12 Σεπτεμβρίου 1952. Υπηκοότητα: Ρωσικής Ομοσπονδίας. Διαβατήριο: Ρωσικό διαβατήριο 43 αριθ. 1600453".

3. Η καταχώριση "AL-MASRI, Abu Hamza (γνωστός και ως AL-MISRI, Abu Hamza), ημερομηνία γεννήσεως: 15 Απριλίου 1958· 9 Alboume Road, Shepherds Bush, London W12 OLW, UK· 8 Adie Road, Hammersmith, London W6 OPW, UK" στον τίτλο "Φυσικά πρόσωπα" αντικαθίσταται από τα εξής:

"Mostafa Kamel MOSTAFA [γνωστός και ως α) Mustafa Kamel MUSTAFA, β) Adam Ramsey Eaman, γ) Abu Hamza Al-Masri, δ) Al-Masri, Abu Hamza, ε) Al-Misri, Abu Hamza], 9 Alboume Road, Shepherds Bush, London W12 OLW, Ηνωμένο Βασίλειο· 8 Adie Road, Hammersmith, London W6 OPW, Ηνωμένο Βασίλειο. Ημερομηνία γεννήσεως: 15 Απριλίου 1958".

(1) Το συγκεκριμένο νομικό πρόσωπο, ομάδα ή οντότητα προστέθηκε στο παράρτημα Ι με τον κανονισμό (EΚ) αριθ. 414/2003 (ΕΕ L 62 της 6.3.2003, σ. 24).